Okresná prokuratúra Piešťany 
Vážska 28, 921 01 Piešťany 	

Sp. zn. : 2 Pv 183/11/2204	Piešťany, 5.4.2012
EEČ : 2-18-17-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov a iné trestné činy

Rozhodol: 	prokurátor Okresnej prokuratúry Piešťany
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 25,- € poškodenému XXXXX a 384,50 € poškodenému XXXXX
b.	Peňažná suma určená na všeobecne prospešné účely: 200,00 € 
c.	Konkrétny adresát peňažnej sumy určenej na všeobecne prospešné účely: XXXXX, IČO: XXXXX, so sídlom XXXXX: 100,00 €
d.	Suma odovzdaná štátu na peňažnú pomoc obetiam trestnej činnosti: 100,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ PiešŠany pod spisovou značkou ORP-929/PN-TT-2011.

Skutková veta: 
stíhaný pre prečin ublíženia na zdraví podľa § 156 ods. 1 Trestného zákona spáchaného v jednočinnom súbehu s prečinom výtržníctva podľa § 364 ods. 1 písm. a) Trestného zákona, na tom skutkovom základe, že 
	dňa 26.03.2011 v čase asi o 01.30 hod. v meste XXXXX na ulici XXXXX pred barom s názvom XXXXX fyzicky napadol najprv XXXXX tým spôsobom, že ho rukou zovretou v päsť udrel do oblasti tváre, v dôsledku čoho tento spadol na zem, následne obvinený začal utekať smerom k XXXXX, ktorého napadol tým spôsobom, že ho rukami chytil za bundu a hodil ho o bočnú časť motorového vozidla, následkom čoho si XXXXX udrel zadnú časť hlavy o motorové vozidlo a spadol na zem, kde ho obvinený vzápätí ešte kopol do oblasti hlavy, čím uvedeným konaním spôsobil XXXXX ľahké zranenia ako pomliaždenia mäkkých tkanív hlavy s krvnými výronmi v tvárovej oblasti - okolo ľavého oka, za ľavým uchom, v záhlavovej oblasti s odreninami kože a perforáciu blanky bubienka ľavého ucha so zakrvácaním do stredoušnej dutiny vľavo, s krvácaním z ľavého ucha, ktoré si vyžiadali lekárske ošetrenie a liečenie v celkovej dĺžke minimálne 2 (dva) týždne, a XXXXX ľahké zranenie, a to tržnú ranu hornej pery a odštiepenie z 1. horného rezáka vpravo, ktoré si vyžiadalo jednorazové lekárske ošetrenie.
Odôvodnenie: 
Dňa 06.05.2011 vydal poverený príslušník Obvodného oddelenia PZ Piešťany, Okresného riaditeľstva PZ v Trnave, uznesenie ČVS: ORP-929/PN-TT-2011, ktorým podľa § 199 ods. 1 Trestného poriadku začal trestné stíhanie pre prečin ublíženia na zdraví podľa § 156 ods. 1 Trestného zákona spáchaného v jednočinnom súbehu s prečinom výtržníctva podľa § 364 ods. 1 písm. a) Trestného zákona a následne uznesením totožnej spisovej značky zo dňa 27.10.2011 podľa § 206 ods. 1 Trestného poriadku vzniesol obvinenie XXXXX, nar. XXXXX, pre prečin ublíženia na zdraví podľa § 156 ods. 1 Trestného zákona spáchaného v jednočinnom súbehu s prečinom výtržníctva podľa § 364 ods. 1 písm. a) Trestného zákona, na tom skutkovom základe ako je to uvedené vo výrokovej časti predmetného uznesenia. 

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Preskúmaním príslušného na vec vzťahujúceho sa spisového materiálu som zistil, že obvinený XXXXX svojím konaním naplnil zákonné znaky skutkovej podstaty skutkovej podstaty prečinu ublíženia na zdraví podľa § 156 ods. 1 Trestného zákona spáchaného v jednočinnom súbehu s prečinom výtržníctva podľa § 364 ods. 1 písm. a) Trestného zákona, pričom v danom prípade ide o prečiny, za ktoré Trestný zákon ustanovuje trest odňatia slobody na 6 (šesť) mesiacov až 2 (dva) roky, resp. až na 3 (tri) roky. Horná hranica trestnej sadzby trestu odňatia slobody pre uvedené prečiny teda neprevyšuje hornú hranicu trestu odňatia slobody uvedenú v ustanovení § 220 ods. 1 Trestného poriadku. 

	Obvinený XXXXX pri svojom výsluchu pred povereným príslušníkom PZ, ako aj pri vykonaní mediácie pred mediačným a probačným úradníkom Okresného súdu Piešťany slobodne, vážne a určito vyhlásil, že spáchal skutok, pre ktorý je trestne stíhaný a svoje protiprávne konanie oľutoval.   

Obvinený XXXXX a poškodení XXXXX a XXXXX súhlasili s postupom podľa § 220 Trestného poriadku. 

Poškodený XXXXX si v priebehu prípravného konania uplatnil nárok na náhradu škody vo výške 25,- €. Poškodený XXXXX si v priebehu prípravného konania uplatnil nárok na náhradu škody vo výške 384,50 €. Dňa 27.02.2012 obvinený XXXXX uhradil obom poškodeným škodu, ktorú im spôsobil trestným činom, v plnej výške, t.j. vo výške, v akej si ju obaja poškodení uplatnili v priebehu prípravného konania. 
 
	Obvinený XXXXX na jednej strane a poškodení XXXXX a  XXXXX na strane druhej uzavreli dňa 29.02.2012 pred probačným a mediačným úradníkom Okresného súdu Piešťany dohodu o zmieri.

	Zároveň dňa 24.02.2012 obvinený XXXXX zložil na účet Krajskej prokuratúry v Trnave peňažnú sumu vo výške 200,- € určenú na všeobecne prospešné účely, a to 50% z uvedenej sumy určil na pomoc obetiam trestnej činnosti a 50% zo sumy určil XXXXX, IČO: XXXXX, so sídlom XXXXX, číslo účtu: XXXXX vedený v spoločnosti Tatra banka, a.s., pobočka Banská Bystrica. Peňažná suma vo výške 200,- € je primeraná závažnosti spáchaných prečinov.

Poškodení XXXXX ako aj XXXXX pri vykonaní mediácie pred mediačným a probačným úradníkom Okresného súdu Piešťany dňa 29.02.2012 vyhlásili, že so schválením zmieru a zastavením trestného stíhania proti obvinenému súhlasia a zároveň vyhlásili, že ich nároky na náhradu škody v príslušnej trestnej veci sú plne uspokojené.     

Vzhľadom na povahu a závažnosť spáchaných prečinov, na mieru, akou bol prečinom dotknutý verejný záujem, na osobu obvineného, jeho osobné a majetkové pomery som dospel k záveru, že rozhodnutie o schválení zmieru a o zastavení trestného stíhania je dostačujúce. 

Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným.

Podľa § 215 ods. 6 Trestného poriadku obvinený a poškodený môžu proti uzneseniu o zastavení trestného stíhania okrem odseku 1 písm. f) a obvinený aj odseku 3 podať sťažnosť, ktorá má odkladný účinok.

Vzhľadom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia.
Poučenie: 
P o u č e n i e: 	Proti tomuto uzneseniu je prípustná sťažnosť, ktorú možno podať do 3 (troch) dní od jeho doručenia prostredníctvom tunajšej prokuratúry na Krajskú prokuratúru Trnava. Sťažnosť má odkladný účinok.

JUDr. Peter Mikuláš
prokurátor